2013.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2009.gada 17.februāra noteikumos Nr.164 „****Noteikumi par aizdevumiem komersantu konkurētspējas uzlabošanai”**

Izdoti saskaņā ar

Ministru kabineta iekārtas likuma

31.panta pirmās daļas 3.punktu

Izdarīt Ministru kabineta 2009.gada 17.februāra noteikumos Nr.164 „Noteikumi par aizdevumiem komersantu konkurētspējas uzlabošanai” (Latvijas Vēstnesis, 2009, 35.nr.; 2010, 117.nr.) šādus grozījumus:

1. Izteikt 3. un 4.punktu šādā redakcijā:

„3. Noteikumu mērķis ir uzlabot mikro, mazo un vidējo komersantu konkurētspēju, lai veicinātu Latvijas Republikas tautsaimniecības attīstību.

4. Hipotēku banka mikro, mazajiem un vidējiem komersantiem sniedz apgrozāmo līdzekļu aizdevumus un investīciju aizdevumus.”

1. Izteikt 6. un 7.punktu šādā redakcijā:

„6. Aizdevumu līgumu ar komersantiem noslēgšanas termiņš – līdz 2013.gada 31.decembrim.

7. Šo noteikumu izpratnē mikro, mazie un vidējie komersanti ir komersanti, kas atbilst Eiropas Komisijas 2008.gada 6.augusta Regulas (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula), 1.pielikumā noteiktajām definīcijām.”

1. Papildināt noteikumus ar 7.1 un 7.2 punktu šādā redakcijā:

„7.1 Šo noteikumu izpratnē par jaundibinātu uzskata komersantu, kas komercreģistrā reģistrēts ne agrāk kā trīs gadus pirms pieteikuma iesniegšanas aizdevuma saņemšanai.

7.2 Šo noteikumu izpratnē par strauji augošu komersantu uzskata komersantu, kas atbilstoši iesniegtajam biznesa plānam gada laikā palielinās apgrozījumu vai aktīvus vismaz par 25%, salīdzinot ar komersanta darbības rādītājiem aizdevuma saņemšanas brīdī.”

1. Izteikt 8. un 9.punktu šādā redakcijā:

„8. Atbalsta saņēmēju mērķgrupa ir mikro, mazie un vidējie komersanti.

9. Aizdevumus sniedz mikro, mazajiem un vidējiem komersantiem (turpmāk – komersants), kuriem ir ekonomiski pamatoti turpmākās darbības plāni, bet nav pieejams kredītiestāžu finansējums paaugstinātu risku dēļ.”

1. Aizstāt 10.punkta otro teikumu ar jaunu teikumu šādā redakcijā:

„Jaundibinātiem komersantiem, kuri atbilst atbalsta saņemšanas nosacījumiem darbības programmas “Cilvēkresursi un nodarbinātība” papildinājuma 1.3.1.2.aktivitātē “Atbalsts pašnodarbinātības un uzņēmējdarbības uzsākšanai”, aizdevumu minimālais apjoms ir 54 000 latu.”

1. Papildināt noteikumus ar 10.1 punktu šādā redakcijā:

„10.1 Ja kopējā aizdevumu summa vienam komersantam pārsniedz 350 000 latu, ievēro šādus papildu nosacījumus:

10.11. komersants ir jaundibināts komersants, vai komersants, kas uzsāk darbību jaunā darbības jomā, vai strauji augošs komersants;

10.12. ja komersantam ir esošas saistības citā kredītiestādē, tad komersants kopā ar aizdevuma pieteikumu iesniedz Hipotēku bankā piekrišanas vēstuli no kredītiestādes, kurā komersantam ir saistības.”

1. Izteikt 14.punkta otro teikumu šādā redakcijā:

„14. Apgrozāmo līdzekļu aizdevuma minimālais apmērs mikro komersantiem ir 5 000 latu aizdevuma piešķiršanas dienā.”

1. Svītrot 16.punktā vārdus “un “h””.
2. Papildināt ar 16.1 punktu šādā redakcijā:

“16.1 Apgrozāmos līdzekļus nepiešķir grūtībās nonākušiem komersantiem, kuriem:

16.11.  ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tam uzsākta bankrota procedūra, piemērota sanācija vai mierizlīgums, vai tā saimnieciskā darbība ir izbeigta;

16.12. kam uz projekta iesnieguma iesniegšanas brīdi zaudējumi pārsniedz pusi no pamatkapitāla un pēdējo 12 mēnešu laikā – ceturtdaļu no pamatkapitāla, un konstatējamas šo noteikumu 16.14. apakšpunktā minētās pazīmes;

16.13.  kam saskaņā ar pēdējo divu noslēgto finanšu gadu pārskatiem un  pēdējo pieejamo operatīvo pārskatu uz projekta iesnieguma iesniegšanas brīdi ir novērojamas grūtībās nonākuša saimnieciskās darbības veicēja pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējamas šo noteikumu 16.14. apakšpunktā minētās pazīmes;

16.14.    kam nav iespēju nosegt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā novedīs saimnieciskās darbības veicēju līdz nespējai turpināt darbību.”;

1. Aizstāt 19.punktā skaitli „2 500 000” ar skaitli „500 000”.
2. Izteikt 21.punkta otro teikumu šādā redakcijā:

„21. Investīciju aizdevuma minimālais apmērs mikro komersantiem ir 10 000 latu aizdevuma piešķiršanas dienā.”

1. Izteikt 23.punktu šādā redakcijā:

“23. Investīciju aizdevumus nepiešķir darbībām, kas noteiktas Regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 1.panta 2.punktā, nozarēm, kas noteiktas Regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 1.panta 3.punktā, komersantiem, kas noteikti Regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) 1.panta 6.punkta “b” un “c” apakšpunktā un 1.panta 7.punktā.”

1. Svītrot 26.punktu.
2. Svītrot 29.punktu.
3. Aizstāt 31.punktā skaitli „5 000 000” ar skaitli „1 000 000”.
4. Izteikt 33.punktu šādā redakcijā:

„33. Investīciju aizdevumu atbalsta intensitāte nepārsniedz 15 %,.”

1. Izteikt 34.punktu šādā redakcijā:

„34. Sākotnējiem ieguldījumiem ir jāpaliek Latvijas Republikā vismaz trīs gadus pēc tam, kad ir veikts viss ieguldījums. Šis ierobežojums neliedz aizstāt ražotni vai iekārtas, kas ir novecojušas, strauji attīstoties tehnoloģijām, ja vien visu noteikto periodu saimnieciskā darbība tiek turpināta Latvijā.”

1. Izteikt 37.punktu šādā redakcijā:

„37. Šo noteikumu ietvaros saņemto atbalstu drīkst apvienot ar citas atbalsta programmas vai individuālā atbalsta projekta ietvaros saņemto atbalstu par vienām un tām pašām izmaksām, ja šādas kumulācijas rezultātā atbalsta intensitāte nepārsniedz Komisijas Regulā Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) vai Eiropas Komisijas apstiprinātajā atbalsta programmā, vai individuālajā atbalsta projektā noteikto maksimāli pieļaujamo atbalsta intensitāti.”;

1. Papildināt ar 38.1 punktu šādā redakcijā:

„38.1 Šo noteikumu ietvaros Eiropas Savienības struktūrfondu finansējumu nevar piešķirt, ja atbalsta saņēmējs ir saņēmis vai paredz saņemt finansējumu par tām pašām attiecināmajām izmaksām citu aktivitāšu ietvaros no valsts, pašvaldības vai Eiropas Savienības līdzekļiem atbilstoši šo noteikumu 37. un 38.punktā noteiktajam.”;

1. Izteikt V.sadaļas nosaukumu šādā redakcijā:

“V. Noslēguma jautājumi”;

1. Papildināt ar 40.punktu šādā redakcijā:

“40. Aizdevumu pieteikumus, kas Hipotēku bankā iesniegti pirms grozījumu šo noteikumu 3., 4., 8., 9., 10., 14., 19., 21., un 31.punktā spēkā stāšanās dienas, izskata saskaņā ar tiem normatīvajiem aktiem, kas bija spēkā aizdevuma pieteikumu iesniegšanas dienā.

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretāra pienākumu izpildītājs,

valsts sekretāra vietnieks A.Liepiņš

24.04.2013 08:51

907

Egita Poļanska

67013108, Egita.Polanska@em.gov.lv